హైదరాబాదు క్రికెట్ జట్టు

హైదరాబాదు క్రికెట్ టీం అనేది హైదరాబాద్ క్రికెట్ అసోసియేషన్ ద్వారా నిర్వహించబడుతున్న తెలంగాణ రాష్ట్ర రాజధాని హైదరాబాదు నగరంలో ఉన్న దేశీయ క్రికెట్ టీం. రంజీ ట్రోఫీ ఎలైట్ గ్రూప్‌లో భాగంగా ఉన్న ఈ టీం, రంజీ ట్రోఫీలో అనేక సంవత్సరాలుగా విజయాలను సాధిస్తున్నది. రంజీ ట్రోఫీలో రెండుసార్లు గెలిచి, మూడుసార్లు రన్నరప్‌గా నిలిచింది. ఇరానీ ట్రోఫీలో కూడా ఒకసారి ఆడింది.

పోటీ చరిత్ర 

1937/38 టోర్నమెంట్‌లో డిఫెండింగ్ ఛాంపియన్ నవనగర్‌ను ఒక వికెట్‌తో ఓడించి రంజీ ట్రోఫీని గెలుచుకున్న హైదరాబాద్ జట్టు టోర్నమెంట్‌ను గెలుచుకున్న మూడవ జట్టుగా నిలిచింది. ఆ తరువాత 1943 వరకు ఫైనల్‌కు రాలేదు. 1943లో బరోడా టీంతో జరిగిన మ్యచ్ లో పరాజయం పొందింది. 1965లో ముంబై క్రికెట్ టీంతో ఓడిపోయింది. 1987లో ఢిల్లీని మొదటి ఇన్నింగ్స్ ఆధిక్యంతో ఓడించింది. 2000 ఫైనల్‌లో మరోసారి ముంబై చేతిలో ఓడిపోయింది.

1987లో ఇరానీ ట్రోఫీలో రెస్ట్ ఆఫ్ ఇండియా జట్టుతో తలపడింది. మ్యాచ్ డ్రా కావడంతో హైదరాబాదు 27 పరుగుల తొలి ఇన్నింగ్స్ ఆధిక్యంతో విజయం సాధించింది. ఇది రెస్ట్ ఆఫ్ ఇండియా జట్టు తరపున స్లో ఓవర్ రేట్ కోసం 16-పెనాల్టీ పరుగులు లభించిన తర్వాత జరిగింది. స్కోర్‌కార్డ్ చూడండి

విజయాలు 
 రంజీ ట్రోఫీ
 విజేతలు (2): 1937–38, 1986–87
 రన్నర్స్-అప్ (3): 1942–43, 1964–65, 1999–2000

 ఇరానీ కప్
 విజేతలు: 1987–88

 సయ్యద్ ముస్తాక్ అలీ ట్రోఫీ
 రన్నర్స్-అప్ (1): 2009–10

2013-14 సీజన్ ముగిసే వరకు అన్ని ఫస్ట్-క్లాస్ మ్యాచ్‌లలో, హైదరాబాద్ 389 సార్లు ఆడగా, ఇందులో 135 విజయాలు, 74 ఓటములు, 180 డ్రాలు ఉన్నాయి.

ప్రసిద్ధ క్రీడాకారులు 
టెస్ట్ అరంగేట్రం చేసిన సంవత్సరంతోపాటు భారతదేశం తరపున టెస్ట్ క్రికెట్ ఆడిన తెలంగాణ ఆటగాళ్ళు:

 గులాం అహ్మద్ (1949)
 మోత్‌గనహళ్లి జైసింహ (1959)
 అబ్బాస్ అలీ బేగ్ (1959)
 సయ్యద్ అబిద్ అలీ (1967)
 కెనియా జయంతిలాల్ (1971)
 పోచయ్య కృష్ణమూర్తి (1971)
 మాదిరెడ్డి వెంకట నరసింహారావు (1979)
 శివలాల్ యాదవ్ (1979)
 మహ్మద్ అజారుద్దీన్ (1985)
 అర్షద్ అయూబ్ (1987)
 వెంకటపతి రాజు (1990)
 వంగీపురపు వెంకట సాయి లక్ష్మణ్ (1996)
 ప్రజ్ఞాన్ ఓజా (2009)
 మహ్మద్ సిరాజ్ (2020)

అంతర్జాతీయ వన్డేలలో అరంగేట్రం చేసిన సంవత్సరంతోపాటుగా, భారతదేశం తరపున వన్డే మ్యాచ్‌లు ఆడి, టెస్ట్ క్రికెట్ ఆడని తెలంగాణ ఆటగాళ్ళు:
 నోయెల్ డేవిడ్ (1997)
 అంబటి రాయుడు (2013)

ప్రస్తుత ఆటగాళ్ళు 
అంతర్జాతీయ క్యాప్‌లు ఉన్న ఆటగాళ్లు బోల్డ్‌ అక్షరాలతో జాబితా చేయబడ్డారు.

కోచింగ్ సిబ్బంది 
 ప్రధాన కోచ్: జె. అరుణ్‌కుమార్
 అసిస్టెంట్ కోచ్: నరేందర్ పాల్ సింగ్
 ఫిజియో: భీష్మ్ ప్రతాప్ సింగ్
 ట్రైనర్: ఎ. నవీన్ రెడ్డి
 వీడియో విశ్లేషకుడు: సంతోష్ బిఎం
 కన్సల్టెంట్: వివిఎస్ లక్ష్మణ్, వెంకటపతి రాజు

ఇవికూడా చూడండి 
 హైదరాబాద్ క్రికెట్ అసోసియేషన్
 సన్‌రైజర్స్ హైదరాబాద్
 డెక్కన్ ఛార్జర్స్

మూలాలు 

హైదరాబాదు
రంజీ ట్రోఫీ
భారతదేశం లోని దేశీయ క్రికెట్ జట్లు